               COMISIA EUROPEANĂ
            Bruxelles, 29.5.2017
            COM(2017) 267 final
            2017/0106(NLE)
            Propunere de
            DECIZIE A CONSILIULUI
            de stabilire a poziției care urmează să fie adoptată în numele Uniunii Europene în cadrul comitetelor pertinente ale Comisiei Economice pentru Europa a Organizației Națiunilor Unite în ceea ce privește propunerile de amendamente la Regulamentele ONU nr. 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 și 143, două propuneri de amendamente la Regulamentele tehnice mondiale ONU nr. 1 și 15, o propunere de nou Regulament ONU privind procedura de încercare a emisiilor prin evaporare, reafirmarea a trei liste din Culegerea de texte candidate la regulamente tehnice mondiale ONU și o decizie prin consens referitoare la utilizarea termenului „RTM ONU”

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               La nivel internațional, Comisia Economică pentru Europa a Organizației Națiunilor Unite (CEE-ONU) elaborează cerințe armonizate, menite să înlăture barierele tehnice din calea comerțului cu autovehicule între părțile contractante la Acordul revizuit din 1958 și să asigure că astfel de vehicule oferă un nivel ridicat de siguranță și de protecție a mediului.

               În conformitate cu Decizia 97/836/CE a Consiliului din 27 noiembrie 1997, Uniunea a aderat la Acordul Comisiei Economice pentru Europa a Organizației Națiunilor Unite (denumită în continuare„CEE-ONU”) privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații (denumit în continuare „Acordul revizuit din 1958”), și, în conformitate cu Decizia 2000/125/CE a Consiliului din 31 ianuarie 2000 referitoare la încheierea Acordului privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți (denumit în continuare „Acordul paralel”), Uniunea a aderat la Acordul paralel.

               Reuniunile WP.29 ale CEE-ONU, Forumul mondial pentru armonizarea regulamentelor privind vehiculele, se desfășoară de trei ori în fiecare an calendaristic, în lunile martie, iunie și noiembrie. În cadrul fiecărei reuniuni se adoptă noi regulamente ONU, amendamente la regulamentele ONU sau la regulamentele tehnice mondiale ONU existente (denumite în continuare „RTM ONU”), pentru a se ține seama de progresele tehnice. Înainte de fiecare reuniune WP.29, amendamentele respective sunt adoptate de unul dintre cele șase grupuri de lucru care activează în cadrul WP.29.

               În cadrul unei reuniuni ulterioare WP.29, are loc votul final pentru adoptarea amendamentelor, adăugirilor și rectificărilor, cu condiția întrunirii cvorumului și a existenței unei majorități calificate în rândul părților contractante. UE este parte contractantă la două acorduri (cel din 1958 și cel din 1998) ale WP.29. În cadrul fiecărei reuniuni, se pregătește o decizie a Consiliului, cunoscută drept „megadecizie”, care cuprinde lista regulamentelor, amendamentelor, completărilor și rectificărilor și care autorizează Comisia să voteze în numele Uniunii în cadrul fiecărei reuniuni a WP.29.

               Prezenta decizie a Consiliului definește poziția Uniunii în ceea ce privește votarea regulamentelor, amendamentelor, completărilor și rectificărilor supuse la vot în cadrul reuniunii WP.29 din iunie 2017, care se va desfășura între 19 și 23 iunie 2017.

               •Coerența cu dispozițiile existente în domeniul de politică

               Prezenta propunere completează și este pe deplin în conformitate cu obiectivele Uniunii privind politica în domeniul pieței interne în ceea ce privește industria automobilelor.

               Sistemul WP.29 consolidează sistemul internațional de armonizare a standardelor privind vehiculele. Acordul din 1958 joacă un rol cheie pentru acest obiectiv, deoarece producătorii din UE pot opera în temeiul unui set comun de reglementări privind omologarea de tip a vehiculelor știind că produsul va fi recunoscut de părțile contractante ca fiind în conformitate cu legislația lor națională. Acest sistem a permis ca Regulamentul (CE) nr. 661/2009 privind siguranța generală a autovehiculelor să abroge peste 50 de directive ale UE și să le înlocuiască cu regulamentele corespunzătoare elaborate în cadrul Acordului din 1958.

               O abordare similară a fost adoptată de Directiva 2007/46/CE, care a înlocuit sistemele de omologare ale statelor membre cu o procedură de omologare a Uniunii și a stabilit un cadru armonizat cuprinzând dispozițiile administrative și cerințele tehnice generale pentru toate vehiculele, sistemele, componentele și unitățile tehnice separate noi. Directiva menționată a încorporat regulamentele ONU în sistemul de omologare UE de tip, fie ca cerințe pentru omologarea de tip, fie ca alternative la legislația Uniunii. De la adoptarea directivei respective, regulamentele ONU au fost incluse din ce în ce mai des în legislația Uniunii în cadrul omologării UE de tip.

               •Coerența cu alte politici ale Uniunii

               Sistemul WP.29 este corelat cu politica Uniunii în materie de competitivitate, asupra căreia această inițiativă are un impact pozitiv. Prezenta propunere este coerentă și cu politicile Uniunii în domeniul transportului și energiei, care sunt luate în considerare în mod corespunzător în procesul de elaborare și adoptare a regulamentelor care intră sub incidența Acordului din 1958.

               2.TEMEI JURIDIC, SUBSIDIARITATE ȘI PROPORȚIONALITATE

               •Temei juridic

               Temeiul juridic al prezentei propuneri este articolul 114 coroborat cu articolul 218 alineatul (9) din Tratatul privind funcționarea Uniunii Europene.

               •Subsidiaritate

               Doar Uniunea poate vota în favoarea instrumentelor internaționale, cum ar fi propuneri de regulamente ONU, amendamente ale Regulamentelor ONU și proiecte de regulamente tehnice mondiale și în favoarea încorporării lor în sistemul Uniunii pentru omologarea de tip a autovehiculelor. Prin aceasta se previne nu numai fragmentarea pieței interne, ci se asigură, de asemenea, standarde uniforme în materie de sănătate și de siguranță în întreaga Uniune. Acest sistem oferă, totodată, avantajele unor economii de scară: se pot realiza produse pentru întreaga piață a Uniunii și chiar pentru piața internațională, în loc ca acestea să fie adaptate pentru a obține omologarea de tip națională din fiecare stat membru.

               Prin urmare, prezenta propunere respectă principiul subsidiarității.

               •Proporționalitate

                  Prezenta decizie a Consiliului autorizează Comisia să voteze în numele Uniunii și reprezintă un instrument proporționat în conformitate cu articolul 5 alineatul (1) din Decizia 97/836/CE a Consiliului pentru definirea unei poziții unificate a UE în cadrul CEE-ONU în ceea ce privește votul privind documentele de lucru propuse pe ordinea de zi a reuniunii WP.29. Prin urmare, prezenta propunere respectă principiul proporționalității deoarece aceasta nu depășește ceea ce este necesar în vederea atingerii obiectivelor de a garanta buna funcționare a pieței interne și de a oferi, totodată, un nivel înalt de protecție și siguranță publică.

               •Alegerea instrumentului

               În conformitate cu articolul 218 alineatul (9) din TFUE, este necesar să se recurgă la o decizie a Consiliului pentru a stabili pozițiile care trebuie adoptate în numele Uniunii în cadrul unui organism creat printr-un acord internațional.

               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

               •Evaluări ex post/verificări ale adecvării legislației existente

               Nu se aplică.

               •Consultări cu părțile interesate

               Nu se aplică.

               •Obținerea și utilizarea expertizei

               Expertiza externă nu este pertinentă în cazul prezentei propuneri. Aceasta a fost, totuși, examinată de Comitetul tehnic pentru autovehicule.

               •Evaluarea impactului

               Prezenta propunere nu poate face obiectul unei evaluări a impactului, deoarece nu este de natură legislativă și nu sunt disponibile sau nu sunt posibile opțiuni de politică alternative.

               •Adecvarea și simplificarea reglementărilor

               În ceea ce privește sarcina administrativă, inițiativa nu are repercusiuni, întrucât trimiterile la amendamente anexate la megadecizie nu vor introduce noi obligații de raportare sau alte obligații de ordin administrativ pentru întreprinderi, inclusiv pentru IMM-uri. Dimpotrivă, se urmărește reducerea sarcinii administrative, deoarece aplicarea cerințelor armonizate la nivel mondial le permite producătorilor să prezinte documentația de omologare a sistemelor și componentelor nu numai în UE, ci și pe piețele de export ale părților contractante la Acordul din 1958 care se află în afara UE.

               Propunerea are un impact deosebit de pozitiv asupra competitivității industriei autovehiculelor și asupra comerțului internațional ale UE. Acceptarea reglementărilor armonizate din domeniul vehiculelor la nivel internațional de către partenerii comerciali ai UE este recunoscută ca fiind cea mai bună modalitate de a elimina barierele netarifare din calea comerțului și de a deschide și a lărgi accesul pe piață pentru întreprinderile de automobile din UE.

               •Drepturile fundamentale

               Propunerea nu are consecințe asupra protecției drepturilor fundamentale.

               4.IMPLICAȚII BUGETARE

               Prezenta inițiativă nu are implicații bugetare.

               5.ALTE ELEMENTE

               •Planuri de punere în aplicare și măsuri de monitorizare, evaluare și raportare

               Nu se aplică.

               •Documente explicative (în cazul directivelor)

               Nu se aplică.

               •Explicații detaliate cu privire la prevederile specifice ale propunerii

               Propunerea definește poziția Uniunii privind votarea

               –propunerilor de amendamente la Regulamentele ONU nr. 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 și 143;

               –propunerilor de amendamente la Regulamentele tehnice mondiale ONU nr. 1 și 15;

               –unei propuneri de nou Regulament tehnic mondial ONU privind procedura de încercare a emisiilor prin evaporare în cadrul Procedurii de încercare a vehiculelor ușoare armonizate la nivel mondial (WLTP EVAP);

               –reafirmării listelor numărul 11, numărul 12 și numărul 13 din Culegerea de texte candidate la regulamente tehnice mondiale ONU, precum și

               –a unei decizii prin consens cu privire la utilizarea termenului „RTM ONU” în documentele oficiale adoptate în temeiul Acordului din 1998.

               2017/0106 (NLE)

               Propunere de

               DECIZIE A CONSILIULUI

               de stabilire a poziției care urmează să fie adoptată în numele Uniunii Europene în cadrul comitetelor pertinente ale Comisiei Economice pentru Europa a Organizației Națiunilor Unite în ceea ce privește propunerile de amendamente la Regulamentele ONU nr. 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 și 143, două propuneri de amendamente la Regulamentele tehnice mondiale ONU nr. 1 și 15, o propunere de nou Regulament ONU privind procedura de încercare a emisiilor prin evaporare, reafirmarea a trei liste din Culegerea de texte candidate la regulamente tehnice mondiale ONU și o decizie prin consens referitoare la utilizarea termenului „RTM ONU”

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 114, coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)În conformitate cu Decizia 97/836/CE a Consiliului
                  1
               , Uniunea a aderat la Acordul Comisiei Economice pentru Europa a Organizației Națiunilor Unite (CEE-ONU) privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza specificațiilor respective (denumit în continuare „Acordul revizuit din 1958”).

               (2)În conformitate cu Decizia 2000/125/CE a Consiliului
                  2
               , Uniunea a aderat la Acordul privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți (denumit în continuare „Acordul paralel”).

               (3)Directiva 2007/46/CE a Parlamentului European și a Consiliului
                  3
                a înlocuit sistemele de omologare ale statelor membre cu o procedură de omologare a Uniunii și a stabilit un cadru armonizat cuprinzând dispozițiile administrative și cerințele tehnice generale pentru toate vehiculele, sistemele, componentele și unitățile tehnice separate noi. Directiva menționată a încorporat regulamentele adoptate în temeiul Acordului revizuit din 1958 (denumite în continuare „regulamentele ONU”) în sistemul de omologare UE de tip, fie ca cerințe pentru omologarea de tip, fie ca alternative la legislația Uniunii. De la adoptarea directivei respective, regulamentele ONU au fost incluse din ce în ce mai des în legislația Uniunii în cadrul omologării UE de tip.

               (4)Având în vedere experiența acumulată și evoluțiile tehnice, cerințele referitoare la anumite elemente sau aspecte cuprinse în Regulamentele ONU nr. 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 și 143, precum și în Regulamentele tehnice mondiale (RTM) ONU nr. 1 și 15 trebuie să fie adaptate progresului tehnic.

               (5)Pentru a se stabili dispoziții uniforme privind procedura de încercare a emisiilor prin evaporare în cadrul Procedurii de încercare a vehiculelor ușoare armonizate la nivel mondial (WLTP EVAP), ar trebui să fie adoptat un nou Regulament tehnic mondial (RTM) ONU.

               (6)Pentru a se păstra – la cererea United States of America Environmental Protection Agency (Agenția pentru Protecția Mediului a Statelor Unite ale Americii) și a United States of America National Highway Traffic Safety Administration (Administrația Națională pentru Siguranța Traficului pe Autostrăzi a Statelor Unite ale Americii) – listele acestora cu numărul 11, numărul 12 și numărul 13 ca texte candidate în cadrul Culegerii de texte candidate la regulamente tehnice mondiale ONU, listele respective ar trebui să fie reafirmate.

               (7)Pentru a se armoniza formatul termenilor cu cel al unor termeni similari utilizați în temeiul unor acorduri echivalente, cum ar fi Acordul din 1958, și pentru a se îmbunătăți astfel punerea în aplicare a Acordului din 1998 fără a i se aduce amendamente, în documentele oficiale adoptate în temeiul Acordului din 1998 ar trebui să se utilizeze termenul „RTM ONU”.

               (8)Prin urmare, este oportun să se stabilească poziția care urmează să fie adoptată în numele Uniunii în cadrul comitetelor pertinente ale CEE-ONU, și anume Comitetul administrativ al Acordului revizuit din 1958 și Comitetul executiv al Acordului paralel, în ceea ce privește adoptarea actelor ONU menționate anterior,

               ADOPTĂ PREZENTA DECIZIE:

               Articolul 1

               Poziția care urmează să fie adoptată în numele Uniunii în cadrul Comitetului administrativ al Acordului revizuit din 1958 și în cadrul Comitetului executiv al Acordului paralel, în perioada 19-23 iunie 2017, este aceea de a vota în favoarea propunerilor enumerate în anexa la prezenta decizie.

               Articolul 2

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu

                     Președintele

                     (1)
                  Decizia 97/836/CE a Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”) ( JO L 346, 17.12.1997, p. 78).

                     (2)
                  Decizia 2000/125/CE a Consiliului din 31 ianuarie 2000 referitoare la încheierea Acordului privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți („Acord paralel”) ( JO L 35, 10.2.2000, p. 12).

                     (3)
                  Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (Directivă-cadru) (JO L 263, 9.10.2007, p. 1).

    ---documentbreak---

               COMISIA EUROPEANĂ
            Bruxelles, 29.5.2017
            COM(2017) 267 final
            ANEXĂ
            la
            Propunerea de Decizie a Consiliului
            de stabilire a poziției care urmează să fie adoptată în numele Uniunii Europene în cadrul comitetelor pertinente ale Comisiei Economice pentru Europa a Organizației Națiunilor Unite în ceea ce privește propunerile de amendamente la Regulamentele ONU nr. 4, 6, 7, 14, 16, 19, 23, 30, 38, 48, 50, 51, 54, 55, 77, 80, 83, 87, 91, 98, 106, 112, 113, 119, 123, 129 și 143, două propuneri de amendamente la Regulamentele tehnice mondiale ONU nr. 1 și 15, o propunere de nou Regulament ONU privind procedura de încercare a emisiilor prin evaporare, reafirmarea a trei liste din Culegerea de texte candidate la regulamente tehnice mondiale ONU și o decizie prin consens referitoare la utilizarea termenului „RTM ONU”

               ANEXĂ

                        Reg. nr.

                        Punctul de pe ordinea de zi

                        Titlul punctului de pe ordinea de zi

                        Referința documentului

                        4

                        4.10.1

                        Propunerea de completare 19 la Regulamentul nr. 4 (iluminarea plăcuțelor de înmatriculare spate)

                        ECE/TRANS/WP.29/2017/72

                        6

                        4.10.2

                        Propunerea de completare 28 la seria de amendamente 01 la Regulamentul nr. 6 (Lămpi semnalizare direcție)

                        ECE/TRANS/WP.29/2017/73

                        6

                        4.10.3

                        Propunerea de completare 29 la seria de amendamente 01 la Regulamentul nr. 6 (Lămpi semnalizare direcție)

                        ECE/TRANS/WP.29/2017/74

                        7

                        4.10.4

                        Propunerea de completare 27 la seria de amendamente 02 la Regulamentul nr. 7 (Lămpi de poziție, de stop și de gabarit).

                        ECE/TRANS/WP.29/2017/75

                        14

                        4.6.1

                        Propunere de completare 8 la seria de amendamente 07 la Regulamentul nr. 14 (Puncte de ancorare a centurilor de siguranță)

                        ECE/TRANS/WP.29/2017/58

                        16

                        4.6.2

                        Propunerea de completare 9 la seria de amendamente 06 la Regulamentul nr. 16 (Centuri de siguranță)

                        ECE/TRANS/WP.29/2017/59

                        16

                        4.6.3

                        Propunerea de completare 1 la seria de amendamente 07 la Regulamentul nr. 16 (Centuri de siguranță)

                        ECE/TRANS/WP.29/2017/60

                        19

                        4.10.5

                        Propunerea de completare 10 la seria de amendamente 04 la Regulamentul nr. 19 (Lămpi de ceață față)

                        ECE/TRANS/WP.29/2017/76

                        23

                        4.10.6

                        Propunerea de completare 22 la Regulamentul nr. 23 (Lămpi pentru mersul înapoi și lămpi de manevră)

                        ECE/TRANS/WP.29/2017/77

                        30

                        4.8.4

                        Propunerea de completare 19 la seria de amendamente 02 la Regulamentul nr. 30 (Pneuri pentru autoturisme și remorcile acestora)

                        ECE/TRANS/WP.29/2017/105

                        38

                        4.10.7

                        Propunerea de completare 19 la Regulamentul nr. 38 (Lămpi de ceață spate)

                        ECE/TRANS/WP.29/2017/78

                        48

                        4.10.8

                        Propunerea de completare 9 la seria de amendamente 06 la Regulamentul nr. 48 (Instalarea dispozitivelor de iluminat și de semnalizare luminoasă)

                        ECE/TRANS/WP.29/2017/79

                        48

                        4.10.16

                        Propunerea de completare 11 la seria de amendamente 05 la Regulamentul nr. 48 (Instalarea dispozitivelor de iluminat și de semnalizare luminoasă)

                        ECE/TRANS/WP.29/2017/106

                        50

                        4.10.9

                        Propunerea de completare 19 la Regulamentul nr. 50 (Lămpi de poziție, de stop și indicatoare de direcție pentru motorete și motociclete)

                        ECE/TRANS/WP.29/2017/80

                        50

                        4.10.10

                        Propunerea de completare 20 la Regulamentul nr. 50 (Lămpi de poziție, de stop și indicatoare de direcție pentru motorete și motociclete)

                        ECE/TRANS/WP.29/2017/81

                        51

                        4.9.1

                        Propunerea de completare 2 la seria de amendamente 03 la Regulamentul nr. 51 (Emisii sonore ale vehiculelor din categoriile M și N)

                        ECE/TRANS/WP.29/2017/71

                        54

                        4.8.1

                        Propunere de completare 22 la Regulamentul nr. 54 (Pneuri pentru vehicule comerciale și remorcile acestora)

                        ECE/TRANS/WP.29/2017/68

                        55

                        4.8.2

                        Propunerea de completare 7 la seria de amendamente 01 la Regulamentul nr. 55 (Cuplaje mecanice)

                        ECE/TRANS/WP.29/2017/69

                        77

                        4.10.11

                        Propunerea de completare 18 la Regulamentul nr. 77 (Lămpi de staționare)

                        ECE/TRANS/WP.29/2017/82

                        80

                        4.6.4

                        Propunerea de completare 3 la seria de amendamente 03 la Regulamentul nr. 80 [Rezistența scaunelor și a ancorajelor lor (autobuze)]

                        ECE/TRANS/WP.29/2017/61

                        83

                        4.7.1

                        Propunerea de completare 10 la seria de amendamente 06 la Regulamentul nr. 83 (Emisii ale vehiculelor de tip M1 și N1)

                        ECE/TRANS/WP.29/2017/64

                        83

                        4.7.2

                        Propunerea de completare 6 la seria de amendamente 07 la Regulamentul nr. 83 (Emisii ale vehiculelor de tip M1 și N1)

                        ECE/TRANS/WP.29/2017/65

                        87

                        4.10.12

                        Propunerea de completare 20 la Regulamentul nr. 87 (Lămpi pentru circulație diurnă)

                        ECE/TRANS/WP.29/2017/83

                        91

                        4.10.13

                        Propunerea de completare 17 la Regulamentul nr. 91 (Lămpi de poziție laterale)

                        ECE/TRANS/WP.29/2017/84

                        98

                        4.10.14

                        Propunerea de completare 9 la seria de amendamente 01 la Regulamentul nr. 98 (Faruri cu surse luminoase cu descărcare în gaz)

                        ECE/TRANS/WP.29/2017/85

                        106

                        4.8.3

                        Propunerea de completare 15 la Regulamentul nr. 106 (Pneuri pentru mașini agricole)

                        ECE/TRANS/WP.29/2017/70

                        112

                        4.10.15

                        Propunerea de completare 8 la seria de amendamente 01 la Regulamentul nr. 112 (Faruri care emit o lumină de întâlnire asimetrică)

                        ECE/TRANS/WP.29/2017/86

                        113

                        4.10.19

                        Propunerea pentru seria de amendamente 02 la Regulamentul nr. 113 (Faruri care emit o lumină de întâlnire simetrică)

                        ECE/TRANS/WP.29/2017/87

                        119

                        4.10.17

                        Propunerea de completare 6 la seria de amendamente 01 la Regulamentul nr. 119 (Lămpi de viraj)

                        ECE/TRANS/WP.29/2017/88

                        123

                        4.10.18

                        Propunerea de completare 9 la seria de amendamente 01 la Regulamentul nr. 123 [Sisteme adaptabile de iluminare față (AFS)]

                        ECE/TRANS/WP.29/2017/89

                        129

                        4.6.5

                        Propunerea de completare 2 la seria de amendamente 01 la Regulamentul nr. 129 (Sisteme îmbunătățite de siguranță pentru copii)

                        ECE/TRANS/WP.29/2017/62

                        129

                        4.6.6

                        Propunerea de completare 1 la seria de amendamente 02 la Regulamentul nr. 129 (Sisteme îmbunătățite de siguranță pentru copii)

                        ECE/TRANS/WP.29/2017/63

                        143

                        4.7.3

                        Propunerea de completare 1 la versiunea originală a Regulamentului nr. 143 [Sisteme de adaptare ale motorului cu dublă alimentare pentru vehicule grele (HDDF-ERS)]

                        ECE/TRANS/WP.29/2017/66

                        RTM nr.

                        Punctul de pe ordinea de zi

                        Titlul punctului de pe ordinea de zi

                        Referința documentului

                        RTM 1

                        14.2

                        Propunere de amendament 2 la Regulamentul tehnic mondial nr. 1 (Elemente de blocare și de susținere a ușilor)

                        ECE/TRANS/WP.29/2017/97

                        RTM 15

                        14.3

                        Propunerea de amendament 2 la Regulamentul tehnic mondial nr. 15 [Proceduri de încercare a vehiculelor ușoare armonizate la nivel mondial (WLTP)]

                        ECE/TRANS/WP.29/2017/98

                        RTM nou

                        14.1

                        Propunere de nou Regulament tehnic mondial (RTM ONU) privind procedura de încercare a emisiilor prin evaporare în cadrul Procedurii de încercare a vehiculelor ușoare armonizată la nivel mondial (WLTP EVAP);

                        ECE/TRANS/WP.29/2017/94

                        Punctul de pe ordinea de zi

                        Titlul punctului de pe ordinea de zi

                        Referința documentului

                        15.1.

                        Lista numărul 13 (reafirmarea listei): United States of America Environmental Protection Agency and National Highway Traffic Safety Administration, Department of Transportation, Program for Revisions and Additions to the Motor Vehicle Fuel Economy Label: New Fuel Economy and Environment Labels for a New Generation of Vehicles (Departamentul Transporturilor, Agenția pentru Protecția Mediului și Administrația Națională pentru Siguranța Traficului pe Autostrăzi din Statele Unite ale Americii, Programul pentru revizuirea și completarea etichetei privind consumul de combustibil al autovehiculelor: noi etichete privind consumul de combustibil și mediul pentru o nouă generație de autovehicule)

                        ECE/TRANS/WP.29/2017/57

                        15.2

                        Lista numărul 12 (reafirmarea listei): United States of America Environmental Protection Agency and National Highway Traffic Safety Administration, Department of Transportation Programmes for Greenhouse Gas Emissions Standards and Fuel Efficiency Standards for Medium and Heavy-Duty Engines and Vehicles (Departamentul Transporturilor, Agenția pentru Protecția Mediului și Administrația Națională pentru Siguranța Traficului pe Autostrăzi din Statele Unite ale Americii, Programe pentru standarde în materie de emisii de gaze cu efect de seră și standarde în materie de eficiență a combustibililor pentru motoarele și vehiculele grele și medii)

                        ECE/TRANS/WP.29/2017/100

                        15.3

                        Lista numărul 11 (reafirmarea listei): United States of America Environmental Protection Agency and the Department of Transportation programmes for Light-duty vehicle greenhouse gas emission standards and Corporate Average Fuel Economy Standards (Departamentul Transporturilor și Agenția pentru Protecția Mediului din Statele Unite ale Americii, Programe pentru standarde în materie de emisii de gaze cu efect de seră ale vehiculelor ușoare și standarde în materie de consum de combustibil mediu corporativ)

                        ECE/TRANS/WP.29/2017/101

                        16

                        Propunere de decizie prin consens privind utilizarea termenului „RTM ONU” în documentele oficiale adoptate în temeiul Acordului din 1998.

                        ECE/TRANS/WP.29/2017/102


               COMISIA EUROPEANĂ
            Bruxelles, 18.12.2015
            COM(2015) 664 final
            2015/0304(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene, în cadrul Comitetului de control al statului portului al Memorandumului de înțelegere de la Paris privind controlul statului portului

               EXPUNERE DE MOTIVE

               1.CONTEXTUL PROPUNERII

               Regimul UE privind controlul statului portului (PSC) este prevăzut în Directiva 2009/16/CE
                  1
                (astfel cum a fost modificată), care a reformat și a consolidat legislația anterioară a UE în acest domeniu, în vigoare din 1995. Regimul UE a fost creat pe baza structurii preexistente a Memorandumului de înțelegere de la Paris (PMOU) privind controlul statului portului, care există din 1982. Directiva 2009/16/CE (astfel cum a fost modificată) încorporează procedurile și instrumentele PMOU. Toate statele maritime membre ale UE, precum și Canada, Rusia, Islanda și Norvegia sunt membre ale PMOU.  Uniunea Europeană nu este parte la PMOU.

               Începând cu 1 ianuarie 2011, este în vigoare un nou regim de inspecție (NRI) pentru controlul statului portului, atât în cadrul UE, cât și în cel al PMOU.  Pentru ca NRI să funcționeze, în fiecare an, trebuie să se ia o serie de decizii în cadrul PMOU. Aceste decizii sunt luate prin consens, în cadrul reuniunii anuale a „Comitetului de control al statului portului” (CCSP) care are loc în luna mai a fiecărui an. În temeiul Directivei 2009/16/CE, deciziile luate de organismul competent adecvat al PMOU devin obligatorii pentru statele membre ale UE.

               În temeiul articolului 218 alineatul (9) din Tratatul privind funcționarea Uniunii Europene, poziția care urmează să fie adoptată în numele Uniunii în cadrul unor organizații internaționale precum PMOU, atunci când acestea trebuie să adopte acte cu efecte juridice, trebuie să fie adoptată printr-o decizie a Consiliului, la propunerea Comisiei.

               Se propune ca poziția UE în cadrul CCSP să fie stabilită în conformitate cu o abordare pe două niveluri. O decizie a Consiliului stabilește, pe o bază multianuală, principiile directoare și orientările în ceea ce privește poziția Uniunii, iar aceasta este apoi ajustată, pentru fiecare reuniune anuală a CCSP, prin documente neoficiale ale Comisiei care sunt discutate în cadrul grupului de lucru al Consiliului pentru transport maritim. Scopul prezentei propuneri este să stabilească poziția Uniunii în cadrul CCSP pentru perioada 2016-2019. De asemenea, propunerea vizează încorporarea principiilor și a orientărilor politicii Uniunii Europene, pentru a îmbunătăți siguranța maritimă, prevenirea poluării și condițiile de viață și de muncă la bordul navelor. Poziția Uniunii ține totodată seama de dispozițiile Tratatului de la Lisabona.

               Comisia propune această abordare, din cauza caracteristicilor procesului decizional din cadrul PMOU. Normele interne ale PMOU stabilesc data-limită pentru depunerea de documente de către membrii săi, precum și de către grupurile de lucru însărcinate cu elaborarea de orientări și instrucțiuni, la șase săptămâni înainte de reuniunea CCSP. Numai în acel moment sunt disponibile toate documentele depuse, iar Comisia își poate începe analiza, în vederea elaborării unei propuneri privind o poziție coordonată la nivelul Uniunii, în temeiul articolului 218 alineatul (9) din TFUE, care trebuie să fie apoi adoptată de către Consiliu. Întrucât timpul disponibil pentru această analiză, pentru pregătirea propunerii Comisiei și pentru adoptarea sa de către Consiliu este scurt, procesul de precizare anuală a poziției Uniunii este prevăzut în anexa 2. Următoarea decizie acoperă perioada 2016-2019.

               2. ELEMENTELE JURIDICE ALE PROPUNERII

               Următoarea decizie are la bază Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (9), care prevede că Consiliul, la propunerea Comisiei, adoptă o decizie de stabilire a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice. Această prevedere se aplică poziției care urmează să fie adoptată de către statele membre, în numele Uniunii, în cadrul CCSP al PMOU.

               Directiva 2009/16/CE a Parlamentului European și a Consiliului din 23 aprilie 2009 privind controlul statului portului (astfel cum a fost modificată) constituie temeiul juridic prin care se stabilesc principiile care trebuie să fie respectate de statele membre în cadrul CCSP al PMOU.

               2015/0304 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene, în cadrul Comitetului de control al statului portului al Memorandumului de înțelegere de la Paris privind controlul statului portului

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 100 și articolul 218 alineatul (9),

               având în vedere propunerea Comisiei Europene,

               întrucât:

               (1)Siguranța maritimă, prevenirea poluării și condițiile de viață și de muncă la bordul navelor pot fi îmbunătățite în mod eficient prin reducerea drastică a numărului de nave care nu corespund standardelor din apele Uniunii Europene, prin aplicarea strictă a convențiilor, a codurilor și a rezoluțiilor internaționale.

               (2)Deși responsabilitatea principală pentru monitorizarea conformității navelor cu standardele internaționale privind siguranța, prevenirea poluării și condițiile de viață și de muncă la bordul navelor revine statului de pavilion, responsabilitatea pentru întreținerea stării navei și a echipamentelor acesteia după control pentru a îndeplini cerințele convențiilor aplicabile navei revine companiei cărei îi aparține nava. Cu toate acestea, o serie de state de pavilion întâmpină serioase dificultăți în a pune în aplicare și a asigura respectarea standardelor internaționale.

               (3)De aceea, ca o a doua linie de apărare împotriva navelor care nu corespund standardelor, monitorizarea conformității cu standardele internaționale privind siguranța, prevenirea poluării și condițiile de viață și de muncă la bord ar trebui să fie, de asemenea, asigurată de statele portului, recunoscând în același timp că inspecția statului portului nu are valoarea unui control și că rapoartele de inspecție relevante nu sunt echivalente cu un certificat de navigabilitate. Adoptarea unei abordări armonizate a aplicării efective de către statele costiere membre ale UE a acestor standarde internaționale în ceea ce privește navele care navighează în apele lor teritoriale și folosesc porturile lor ar trebui să conducă la evitarea unor denaturări ale concurenței.

               (4)Directiva 2009/16/CE
                  2
                (astfel cum a fost modificată) stabilește regimul UE privind controlul statului portului, reformulând și consolidând legislația anterioară a UE în acest domeniu, în vigoare din 1995. Regimul UE a fost creat pe baza structurii preexistente a Memorandumului de înțelegere de la Paris privind controlul statului portului, o organizație internațională care există din 1982.

               (5)În ceea ce privește statele membre ale UE, Directiva 2009/16/CE introduce efectiv procedurile, instrumentele și activitățile PMOU privind controlul statului portului în domeniul de aplicare al dreptului Uniunii. În temeiul Directivei 2009/16/CE, deciziile luate de organismul competent adecvat al Memorandumului de înțelegere de la Paris privind controlul statului portului devin obligatorii pentru statele membre ale UE.

               (6)Comitetul de control al statului portului din cadrul Memorandumului de înțelegere de la Paris privind controlul statului portului se reunește în fiecare an și decide, pe parcursul deliberărilor, cu privire la o serie de puncte de pe ordinea de zi care sunt necesare pentru punerea în aplicare a Directivei 2009/16/CE.

               (7)În temeiul articolului 218 alineatul (9) din Tratatul privind funcționarea Uniunii Europene, poziția care urmează să fie adoptată în numele Uniunii în cadrul organizațiilor internaționale, atunci când acestea trebuie să adopte acte cu efecte juridice, trebuie să fie adoptată printr-o decizie a Consiliului, la propunerea Comisiei.

               (8)Normele interne ale PMOU stabilesc data-limită pentru depunerea de documente de către membrii săi, precum și de către grupurile de lucru însărcinate cu elaborarea de orientări și instrucțiuni, la șase săptămâni înainte de reuniunea CCSP. Numai în acel moment sunt disponibile toate documentele depuse, iar Comisia își poate începe analiza în vederea elaborării unei propuneri privind o poziție coordonată la nivelul Uniunii, în temeiul articolului 218 alineatul (9) din TFUE. Deoarece timpul disponibil pentru această analiză și pentru adoptarea unei propuneri este scurt, este necesar să se stabilească principiile directoare și orientările poziției Uniunii pe o bază multianuală, împreună cu cadrul pentru specificarea anuală a poziției Uniunii.

               (9)Prezenta decizie ar trebui să acopere perioada 2016-2019,

               ADOPTĂ PREZENTA DECIZIE:

               Articolul 1

               Poziția care urmează să fie adoptată de Uniunea Europeană în cadrul Comitetului anual de control al statului portului al Memorandumului de înțelegere de la Paris privind controlul statului portului, atunci când acest organism trebuie să adopte decizii cu efecte juridice, este stabilită în anexa 1 la prezenta decizie.

               Articolul 2

               Precizarea anuală a poziției pe care Uniunea trebuie să o adopte în cadrul Comitetului anual de control al statului portului al Memorandumului de înțelegere de la Paris privind controlul statului portului se efectuează în conformitate cu anexa 2 la prezenta decizie.

               Articolul 3

               Poziția Uniunii, stabilită în anexa 1 la prezenta decizie, este evaluată și, dacă este cazul, revizuită de către Consiliu, la propunerea Comisiei, cel târziu până la reuniunea anuală a Comitetului de control al statului portului al Memorandumului de înțelegere de la Paris privind controlul statului portului din 2020.

               Articolul 4

               Prezenta decizie intră în vigoare la 1 ianuarie 2016.

               Adoptată la Bruxelles,

                     Pentru Consiliu

                     Președintele

                     (1)
                  Directiva 2009/16/CE a Parlamentului European și a Consiliului din 23 aprilie 2009 privind controlul statului portului (reformare) (JO L 131, 28.5.2009, p. 57).

                     (2)
                  JO L 131, 28.5.2009, p. 57.

    ---documentbreak---

               COMISIA EUROPEANĂ
            Bruxelles, 18.12.2015
            COM(2015) 664 final
            ANEXĂ
            Poziția Uniunii în cadrul Memorandumului de înțelegere de la Paris privind controlul statului portului
            la
            Propunerea de Decizie a Consiliului
            privind poziția care urmează să fie adoptată, în numele Uniunii Europene, în cadrul Comitetului de control al statului portului al Memorandumului de înțelegere de la Paris privind controlul statului portului

               ANEXĂ

               Poziția Uniunii în cadrul Memorandumului de înțelegere de la Paris privind controlul statului portului

               la

               Propunerea de Decizie a Consiliului

               privind poziția care urmează să fie adoptată, în numele Uniunii Europene, în cadrul Comitetului de control al statului portului al Memorandumului de înțelegere de la Paris privind controlul statului portului

               Principii directoare

               În cadrul Memorandumului de înțelegere de la Paris privind controlul statului portului (PMOU), Uniunea:

               a)
                     acționează în conformitate cu obiectivele urmărite de Uniune, în special pentru a îmbunătăți siguranța maritimă, prevenirea poluării și condițiile de viață și de muncă la bord prin reducerea drastică a numărului de nave care nu corespund standardelor, aplicând cu strictețe convențiile și codurile internaționale;

               b)
                     promovează adoptarea unei abordări armonizate de către membrii PMOU a aplicării efective a acestor standarde internaționale în ceea ce privește navele care navighează în apele lor teritoriale și folosesc porturile lor;

               c)
                     colaborează, în cadrul PMOU, pentru realizarea unui sistem de inspecție global și repartizarea sarcinilor de inspecție în mod echitabil, în special prin adoptarea obligațiilor anuale de inspecție întocmite în conformitate cu metodologia convenită prevăzută în anexa 11 la PMOU;

               d)
                     lucrează, în cadrul PMOU, pentru a promova recrutarea, păstrarea și formarea de către membrii PMOU a numărului corespunzător de angajați, inclusiv inspectori calificați, ținând seama de volumul și caracteristicile traficului naval din fiecare port;

               e)
                     se asigură că măsurile adoptate în cadrul PMOU sunt în concordanță cu legislația internațională, în special cu convențiile și codurile internaționale privind siguranța maritimă, prevenirea poluării și condițiile de viață și de muncă la bord;

               f)
                     promovează dezvoltarea unor abordări comune cu alte organisme care efectuează controlul statului portului;

               g)
                     asigură coerența cu alte politici ale Uniunii, în special în materie de relații externe, securitate, protecția mediului și altele.

               Orientări

               Uniunea face eforturi să susțină adoptarea următoarelor acțiuni de către PMOU:

               A.
                     În vederea asigurării unei bune funcționări anuale a regimului UE privind controlul statului portului în conformitate cu Directiva 2009/16/CE:

               1.
                     Următoarele elemente ale profilului de risc al navei utilizate la selectarea navelor pentru inspecție:

               a)
                     lista albă, gri și neagră a statelor de pavilion, în conformitate cu formula elaborată de PMOU și prevăzută în anexa la Regulamentul (UE) nr. 801/2010 al Comisiei din 13 septembrie 2010 privind aplicarea articolului 10 alineatul (3) din Directiva 2009/16/CE a Parlamentului European și a Consiliului în ceea ce privește criteriile privind statul de pavilion
                  1
               ;

               b)
                     lista de performanță pentru organizațiile recunoscute în conformitate cu metodologia adoptată de către CCSP la cea de-a 37-a reuniune a sa din mai 2004 (punctul 4.5.2 de pe ordinea de zi);

               c)
                     raportul mediu de reținere și de deficiență pentru formula de calcul a performanței companiei, pe baza anexei la Regulamentul (UE) nr. 802/2010 al Comisiei din 13 septembrie 2010 de punere în aplicare a articolului 10 alineatul (3) și a articolului 27 din Directiva 2009/16/CE a Parlamentului European și a Consiliului în ceea ce privește performanța companiilor
                  2
               , astfel cum a fost modificat;

               2.
                     Se asigură că orice modificări sau actualizări ale procedurilor și orientărilor PMOU sunt în concordanță cu obiectivele urmărite de Uniune, în special pentru a îmbunătăți siguranța maritimă, prevenirea poluării și condițiile de viață și de muncă la bordul navelor.

               B.
                     Pe termen mediu, dezvoltarea unei metode alternative de elaborare a listei albe, gri și negre a statelor de pavilion pentru a o face mai echitabilă, în special în ceea ce privește statele de pavilion cu flote mici.

                     (1)
                  JO L 241, 14.9.2010, p. 1.

                     (2)
                  JO L 241, 14.9.2010, p. 4.

    ---documentbreak--- NA ---documentbreak---

               COMISIA EUROPEANĂ
            Bruxelles, 18.12.2015
            COM(2015) 664 final
            ANEXĂ
            Precizarea anuală a poziției Uniunii care urmează să fie adoptată în cadrul Comitetului de control al statului portului al Memorandumului de înțelegere de la Paris privind controlul statului portului
            la
            Propunerea de Decizie a Consiliului
            privind poziția care urmează să fie adoptată, în numele Uniunii Europene, în cadrul Comitetului de control al statului portului al Memorandumului de înțelegere de la Paris privind controlul statului portului

               ANEXĂ

               Precizarea anuală a poziției Uniunii care urmează să fie adoptată în cadrul Comitetului de control al statului portului al Memorandumului de înțelegere de la Paris privind controlul statului portului

               la

               Propunerea de Decizie a Consiliului

               privind poziția care urmează să fie adoptată, în numele Uniunii Europene, în cadrul Comitetului de control al statului portului al Memorandumului de înțelegere de la Paris privind controlul statului portului

               Înainte de fiecare reuniune anuală a Comitetului de control al statului portului (CCSP) al Memorandumului de înțelegere de la Paris privind controlul statului portului, se iau măsurile necesare astfel încât poziția care urmează a fi exprimată în numele Uniunii să țină cont de toate informațiile relevante transmise Comisiei Europene, precum și de orice document care urmează să fie discutat și care intră în sfera de competență a UE, în conformitate cu principiile și orientările prevăzute în anexa I.

               În acest scop și pe baza informațiilor respective, serviciile Comisiei transmit Consiliului sau organismelor de pregătire ale acestuia, spre examinare și aprobare, un document pregătitor care prevede detaliile poziției Uniunii avute în vedere, cu suficient timp înainte de reuniunea CCSP.

               Se consideră că poziția Uniunii avută în vedere în documentul pregătitor este aprobată, cu excepția cazului în care un număr de state membre echivalent cu o minoritate de blocare obiectează în cadrul unei reuniuni a organismului de pregătire al Consiliului sau în termen de douăzeci de zile de la primirea documentului pregătitor, în funcție de care dintre aceste situații intervine mai întâi. În caz de obiecții, chestiunea respectivă este transmisă Consiliului.


				|

		52012PC0343

			Proposal for a DECISION OF THE EUROPEAN PARLIAMENT AND OF THE COUNCIL de modificare a Deciziei 2003/17/CE a Consiliului pentru a prelungi perioada de aplicare a acesteia și pentru a actualiza denumirile țărilor terțe și ale autorităților responsabile pentru autorizarea și controlul producției (Text cu relevanță pentru SEE) /* COM/2012/0343 final - 2012/0165 (COD) */

			   	EXPUNERE DE MOTIVE
1.           CONTEXTUL PROPUNERII
Directivele Consiliului privind comercializarea
semințelor de plante furajere, a semințelor de cereale, a
semințelor de sfeclă și a semințelor de plante oleaginoase
și pentru fibre reglementează piața internă a
semințelor pentru semănat din speciile de plante menționate de
directivele respective. Pentru a facilita comerțul și a răspunde
prompt cererii de pe piață, directivele respective acordă
posibilitatea Consiliului să stabilească norme de autorizare a importurilor
de semințe provenind din țări terțe conform unui regim de
echivalență.
2.           REZULTATELE OBȚINUTE
ÎN URMA CONSULTĂRILOR CU PĂRȚILE INTERESATE ȘI A
EVALUĂRII IMPACTULUI
3.           ELEMENTE JURIDICE ALE
PROPUNERII
Decizia 2003/17/CE a Consiliului[1] stabilește lista
țărilor care trebuie să fie recunoscute pentru aplicarea
principiului echivalenței la import, precum și detalii privind
cerințele care trebuie îndeplinite și limitează la cinci ani
perioada în cursul căreia este recunoscută echivalența, aceasta
putând fi prelungită dacă sunt îndeplinite toate cerințele
relevante.
Perioada respectivă expiră la 31
decembrie 2012. Pentru a asigura aprovizionarea cu semințe a pieței
UE, aceste norme trebuie să fie prelungite prin extinderea termenului
limită până la 31 decembrie 2022. În prezent, prelungirea
temporară este prevăzută doar pentru cinci ani. Cu toate
acestea, revizuirea noului regulament privind semințele și materialul
de înmulțire (conform procedurii de codecizie) va începe doar în
septembrie 2012, măsurile specifice de punere în aplicare urmând să
fie adoptate ulterior. Prin urmare, pare necesar să se stabilească un
termen limită de zece ani, pentru a evita ca decizia să expire în
cursul acestui proces.
Anexa I la Decizia 2003/17/CE
menționează Iugoslavia ca țară pentru care se aplică
sistemul de echivalență. Fosta Republică Iugoslavia este
înlocuită de o serie de țări noi. Slovenia este membră a
Uniunii Europene și Croația beneficiază deja de regimul de
echivalență în temeiul Deciziei 2003/17/CE. Serbia ar trebui, de
asemenea, să fie menționată, în calitatea sa de membru
participant la sistemul OCDE pentru certificarea soiurilor de semințe
destinate comerțului internațional și de membru al
Asociației internaționale privind testarea Semințelor (ISTA) în
ceea ce privește prelevarea de eșantioane și testarea
semințelor. Iugoslavia ar trebui să fie eliminată din
listă. Alte țări din fosta Iugoslavie nu pot fi adăugate
deoarece nu sunt membre ale OCDE și ISTA. În plus, denumirile unor
autorități competente responsabile pentru aprobarea și controlul
producției, astfel cum sunt enumerate în anexa I la Decizia 2003/17/CE, au
suferit modificări.
2012/0165 (COD)
Proposal for a
DECISION OF THE EUROPEAN PARLIAMENT
AND OF THE COUNCIL
de modificare a Deciziei 2003/17/CE a Consiliului
pentru a prelungi perioada de aplicare a acesteia și pentru a actualiza
denumirile țărilor terțe și ale autorităților
responsabile pentru autorizarea și controlul producției
(Text cu relevanță pentru
SEE)
PARLAMENTUL EUROPEAN ȘI
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special
articolul 43 alineatul (2),
având în vedere propunerea Comisiei
Europene,
după transmiterea proiectului de act
legislativ către parlamentele naționale,
având în vedere avizul Comitetului Economic
și Social European,
hotărând în conformitate cu procedura
legislativă ordinară,
întrucât:
(1)(1)   Decizia 2003/17/CE a Consiliului prevede că, pentru o
perioadă limitată, inspecțiile în câmp ale culturilor
producătoare de semințe din anumite specii, efectuate în
țări terțe, sunt considerate echivalente cu inspecțiile în
câmp efectuate în conformitate cu legislația Uniunii și că
semințele din anumite specii, produse în țări terțe, sunt
considerate echivalente cu semințele produse în conformitate cu
legislația Uniunii.
(2)(2)   Se constată că respectivele inspecții în câmp
oferă în continuare aceleași garanții ca și cele efectuate
de statele membre. Prin urmare, este oportun ca inspecțiile în câmp
menționate să fie considerate în continuare ca fiind echivalente.
(3)(3)   Deoarece Decizia 2003/17/CE va expira la 31 decembrie 2012, ar
trebui prelungită perioada pentru care se recunoaște echivalența
în temeiul deciziei menționate. Este de dorit ca perioada respectivă
să fie extinsă la zece ani.
(4)(4)   Trimiterea la Iugoslavia din Decizia 2003/17/CE ar trebui
să fie eliminată. Serbia, în calitate de membru participant la
sistemul OCDE pentru certificarea soiurilor de semințe destinate
comerțului internațional și membru al Asociației
internaționale privind testarea semințelor în ceea ce privește
prelevarea de eșantioane și testarea semințelor, ar trebui
să fie adăugată pe lista țărilor terțe enumerate
în anexa I la Decizia 2003/17/CE. În plus, denumirile unor
autorități competente responsabile pentru aprobarea și controlul
producției, astfel cum sunt enumerate în anexa I la
Decizia 2003/17/CE, au suferit modificări.
(5)(5)   Prin urmare, Decizia 2003/17/CE ar trebui modificată în
consecință,
ADOPTĂ PREZENTA DECIZIE:
Articolul 1
Decizia 2003/17/CE se modifică
după cum urmează:
(1)          La articolul 6, data de „31
decembrie 2012” se înlocuiește cu data de „31 decembrie 2022”.
(2)          Anexa I se înlocuiește cu
textul prevăzut în anexa la prezentul regulament.
Articolul 2
Prezenta decizie intră în vigoare în a
treia zi de la data publicării în Jurnalul Oficial al Uniunii Europene.
Se aplică de la 1 ianuarie 2013.
Articolul 3
Prezenta decizie se adresează statelor
membre.
Done at Brussels,
Pentru Parlamentul European                      Pentru
Consiliu
Președintele                                                  Președintele
ANEXĂ
„ANEXA
I
Țări,
autorități și specii
 Țara (*) || Autoritatea || Specii menționate în următoarele directive
 1 || 2 || 3
 AR || Instituto Nacional de Semillas (INASE) Av. Paseo Colón 922, 3 Piso 1063 BUENOS AIRES   || 66/401/CEE 66/402/CEE 2002/57/CE
 AU || Australian Seeds Authority LTD. P.O. Box 187 LINDFIELD, NSW 2070 || 66/401/CEE 66/402/CEE 2002/57/CE
 CA || Canadian Food Inspection Agency, Seed Section, Plant Health & Biosecurity Directorate 59 Camelot Drive, Room 250, OTTAWA, ON K1A 0Y9 || 66/401/CEE 66/402/CEE 2002/57/CE
 CL || Ministerio de Agricoltura Servicio Agricola y Ganadero, División de Semillas Casilla 1167, Paseo Bulnes 140 - SANTIAGO DE CHILE || 2002/54/CE 66/401/CEE 66/402/CEE 2002/57/CE
 HR || State Institute for Seed and Seedlings, Vinkovacka Cesta 63 HR-31000 OSIJEK || 2002/54/CE 66/401/CEE 66/402/CEE 2002/57/CE
 IL || Ministry of Agriculture & Rural Development Plant Protection and Inspection Services P.O. BOX 78, BEIT-DAGAN 50250 || 66/401/CEE 66/402/CEE 2002/57/CE
 MA || D.P.V.C.T.R.F. Service de Contrôle des Semences et des Plants, B.P. 1308 RABAT || 66/401/CEE 66/402/CEE 2002/57/CE
 NZ || Ministry of Agriculture and Forestry, 25 "THE TERRACE" P.O. BOX 2526 WELLINGTON || 2002/54/CE 66/401/CEE 66/402/CEE 2002/57/CE
 RS || Ministry of Agriculture, Forestry and Water Management Plant Protection Directorate Omladinskih brigada 1, 11070 NOVI BEOGRAD || 2002/54/CE 66/401/CEE 66/402/CEE 2002/57/CE
 TR || Ministry of Agriculture and Rural Affairs, Variety Registration and Seed Certification Centre Gayret mah. Fatih Sultan Mehmet Bulvari No:62 P.O.BOX: 30, 06172 Yenimahalle/ANKARA || 2002/54/CE 66/401/CEE 66/402/CEE 2002/57/CE
 US || USDA - Agricultural Marketing Service Seed Regulatory & Testing Branch 801 Summit Crossing, Suite C, GASTONIA NC 28054 || 2002/54/CE 66/401/CEE 66/402/CEE 2002/57/CE
 UY || Instituto Nacional de Semillas (INASE) Cno. Bertolotti s/n y Ruta 8 km 29 91001 PANDO - CANELONES || 66/401/CEE 66/402/CEE 2002/57/CE
 ZA || National Department of Agriculture, C/O S.A.N.S.O.R. Lynnwood Ridge, P.O. BOX 72981, 0040 PRETORIA || 66/401/CEE 66/402/CEE – doar cu privire la Zea mays și Sorghum spp. 2002/57/CE
(*)          AR – Argentina, AU – Australia,
CA – Canada, CL – Chile, HR – Croația, IL – Israel, MA – Maroc, NZ – Noua
Zeelandă, RS
– Serbia, TR – Turcia, US – Statele Unite ale
Americii, UY – Uruguay, ZA – Africa de Sud”
[1]               JO L 8, 14.1.2003, p. 10.